Og det kan betyde færre ulykker, vurderer viceberedskabsinspektør Troels Søgaard Sørensen fra Beredskabscenter Aalborg. - Vi ser, at perioden, hvor der sælges fyrværkeri, er blivet skubbet lidt. Størsteparten af sælgerne begynder faktisk først nu mellem jul og nytår, hvor vi før har set, at man starter op den 1. december, siger han. Og når fyrværkerisalget begynder senere, er der mindre risiko for fyrværkeriskader, vurderer viceberedskabsinspektør Troels Søgaard Sørensen. - Faren er formindsket. Både hvad angår brand ved salgsstederne og hos forbrugerne, når anvendelsen er koncentret mellem jul og nytår, siger viceberedskabsinspektøren. Han regner med, at sælgerne ganske enkelt ser en bedre forretning i 'at spare på krudtet i decemper', og istedet en give den en ekstra skalle mellem jul og nytår. I år har en anelse færre forhandlere søgt om tilladelse til at sælge krudt i Aalborg Kommune; i alt 104 små og store steder registret, - sidste år var det 122. Indtil videre er ingen anmeldt for graverende brud på sikkerheden, oplyser viceberedskabsinspektør Troels Søgaard Sørensen.

Referat:
Mange af os køber i år raketter, fontæner, rør og batterier senere end vi plejer.